text: ألذ و أسهل عجينة سمبوسك
text: #000003
text: السمبوسك واحدة من أطيب و أشهى المقبلات الشامية الي لازم تكون حاضرة ع كل سفرة و بكل عزيمة , و هي وصفة ألذ و أسهل عجينة سمبوسك ممكن تحضريها في مطبخك , مقاديرها متوفرة دوما و الحشوات ما الهن نهاية , انت و زوءك و افكارك و ابتكارك . , جبنة , لحمة , دجاج , خضار , لحم بعجين , اجبان مشكلة , ما في حدود للحشوات .
  مرات كتير بحضر الوصفة و برتب الحبات بعد ما تجهز على طبق مغطى بورق نايلون و بفرزهن , و بس ما تجمد القطع على الاخير بعود برتبهن بتوبروير و بفصل بين الطبقة و التانية بنايلون , وقت الي بدي بطلعهن و بخليهن برة التلاجة شي ربع ساعة و بعدها ع القلي فوراً .
  العجينة سهلة كتير , انتبهي وقت تحضريها لهي الشغلة لحتى تنجح معك , حطي الطحين و الملح في وعاء و صبي فوقه الحليب المغلي , و مو بالعكس و الا رح تتشقق العجينة و تعزبك كتير .و وقت القلي لا تكتري القطع , حطي كم قطعة كل مرة لحتى تقرمش الحبات و يبقى لونها اشقر و بيفرفح القلب .
text: #000006
text: جبنة،عجينة،لحمة مفرومة،مقالي،مقبلات،وصفات العزايم
text: #000008
text: وصفات تانية ممكن تعجبك
text: #000009
text: أنا عادة ما بحط حليب والعجين بيكون بس بالماء ممكن تقوليلي شو ميزة الحليب يعني بيأثر على الطعمة ولا شو؟؟ظ
text: #000018
text: أختي الحليب حيعطيها طعم ألذو كمان حيكون لون العجين كاشف أكتر و بيشهي أكتر من لما بتستعملي الماء
text: #000020
text: جربيها رانيا و ان شاء الله رح تعجبك كتير , هل الوصفة انتشرت بكل عيلتي و كل الي جربها حبهااا كتير
text: #000025
text: جربتها و طلعت تحفة,و مش شربة زيت ولا حاجة, و مقرمشة و طعمها يجنن, الف شكر يا منى على الوصفة دي و تسلم ايدك
text: #000030
text: اذا جربتيه بالمي تبدلي كمية الحليب بالمي , فيك تحضري السمبوسك و تحفظيه في الفريزر و لما حابة تجربيه ممكن تطالعيه و تخليه ليفك عنه التلج بس شوي و بعدها تقليه
  حشوة السبانخ نفس حشوة فطاير السبانخ و هي موجودة يقسم المعجنات و الخبز
text: #000031
text: مرحبا منى اليوم جربت السمبوسك وطلعت العجينه ممتازه وكتير طيبه :zzz بس بدي اسالك شو الفرق بين ان نضع الحليب والزيت على الطحين مباشرة دون مانخليه على النار شكرا الك كتير
text: #000040
text: ان شاء الله تجربها و تشوفي شو سهلة هل العجينة و ممتازة من كل النواحي , خفيفة و مقرمشة و ما بتشرب زيت و لونها حلو , المهم انك تقليها على نار وسط لقوية و باذن الله بتطلع يممي
text: #000043
text: لانه طلع كتير طيب وبشهي وتغير شكل عن الرقائق
text: #000045
text: يعني حشوة اللحمة صرت اضيفلها جزر مكعبات مسلوق وبازيلا وشوية بقدونس بتطلع كتيير كتيير طيبة
text: #000048
text: وصرت اعمل حشوة بطاطامسلوقة وجبنة صفرا
text: #000049
text: فيكي كمان جبنة بيضا و قشقوان مع زعتر اخضر فريش
text: #000053
text: فيكي بصلة و لحمة و فليلفة و جزر مبشور
text: #000054
text: فيكي لحمة و بصل و جوز
text: #000055
text: بالنسبة للاشكال العجيبة , شايف السمبوسكات الي فوق و شكلهم حلو و مرتب و متكيات بفخر على الطبق , هدولة اكيد مو من ابداعاتي الهندسية , عندي قوالب بلاستيك كتير رخاص , يمكن التلاتة ب 25 ليرة , هنن الي بشتغل عليهم و في منهم متل الشكلين الي بالصورة , شي مثلث و شي نصف دائرة , لو جبتهم رح يسهلوا عليك كتير و بتطلع السمبوسك معك بتشبه السمبوسك , شكلا و طعما
text: #000062
text: العجائن الي نضيف الها الخميرة بيكون المطلوب منها ان يكون قوامها فيه شي متل الاسفنج , لهيك الخميرة رح تساعد و تعمل فقاعات بقلب العجين لحتى يطلع الشي الي عم نخبزه خفيف و نافش .
text: #000063
text: يمكن عم يطلع معجن لان سميك , السمبوسك لازم ترقيه كتير و بهيك بيطلع مقرمش و طيب و مستحيل يكون في اي اثر للتعجين
text: #000066
text: مممممم، أوكي اتفقنا انو سماكة السمبوسك غير سماكة البرك، السؤال هون ،هل في طريقة للبرك بحيث انو تنعمل مشوية بالفرن؟ وهل استعمال عجينة الشيشبرك مناسب للشوي بالفرن؟
text: #000070
text: يسلمو على هالوصفة الحلوة
text: #000071
text: اي في طريقة للبرك المشوية , اذا ربنا راد بنزلها قريب .
  في ناس بتشوي الشيشبرك بالفرن , انا ما بحب اشويهن , هيك بحس بتتغير طعمة الشيشبرك
text: #000072
text: بس انا كتير عبتطلع معي العجينة سميكة
  يعني بستخد الشوبك و بساويها رقيقة و بترجع بتسمك :cry
text: #000076
text: وحشوة الخضار المشكلة مع النقانق المقطع والقليل من الصويا صوص.
text: #000089
text: وحشوة الخضار(بصل وبطاطا مبشورة وجزر مبشور وملفوف مفروم ناعم وفليفلة خضرا) مع شرايح زيتون وجبنة شيدر مبشورة
text: #000090
text: مممم , شكل هل الحشوات بيشهي و خصوصا الخضار ,مممم , رح جربها و خبرك ان شاء الله
text: #000095
text: شكرا كتير الك و ممنوتك على الاضافات اللذيذة
text: #000096
text: أنا بعت الوصفات مع الصور وان شاء الله يوصلوا
text: #000097
text: جدا جدا رااااااائعه فوووق الوصف
text: #000098
text: بتجنن هي العجينة زوجي كتير حبها يسلموا هالديات يا ست منى .......
text: #000105
text: تسلم ايديكي ست منى بالفعل العجينة رائعة وسريعةوأهم شي انها بتزبط وبتشتغلي فيها فورا على نفس المقادير
text: #000121
text: يسلوا ايديك يا رب اول مرة بجرب شي من النت بس عن جد شي بياخد العقل بعدين العجينة كتثر طرية قبل القلي يعني لاحالها بتحكيلك انا راح ازبط وبعد القلي مقرمشة [B]الله يطعميك ثمرات الجنة [/B]
text: #000122
text: حابه اضيب حشوه كتير طيبة هي بصل وزيت قلي وفليفة خضراء مبروشة وكزبره خضرا وبعدين نضيف عليهم الصنوبر المقلي كتثر طيبة دلتني عليها صاحبتي ( كتثرمعدله )الله يدلها على الخير
text: #000123
text: منى، شو الحل إذا كانت العجينة رخوة!؟ ضليت ضيف طحين و لسه هي رخوة!؟؟ ما عرفت ليش ما ظبطت معي!؟ يا ريت ادليني شو أعمل لأنه و الله هلكت و ما مشي الحال
text: #000130
text: اتوقع انك سخنتي الحليب و الزين في قدر و على هل القدر ضفتي الطحين , و المفروض انك تحطي طحين في وعاء و تصبي عليه السائل المغلي , هل التفصولة الصغيرة بتعمل فرق , لان المقادير الي فوق ع التكة و بتزبط ان شا الله كنتي بالقمر
  ايا سؤال تاني من عيوني
text: #000133
text: اتوقع انك سخنتي الحليب و الزين في قدر و على هل القدر ضفتي الطحين , و المفروض انك تحطي طحين في وعاء و تصبي عليه السائل المغلي , هل التفصولة الصغيرة بتعمل فرق , لان المقادير الي فوق ع التكة و بتزبط ان شا الله كنتي بالقمر
text: #000134
text: مرحبا ست منى ريتو تسلم هالايادي على هل الاكلات الطيبة والله مو عرفانة شلون بدي اتشكرك انا مو مصدقة انو في هيك موقع عن اكلاتنا الحلبية وفرتي علي تلفونات كتير لامي مشان اسألا عن الطبخات اللي ماكنت اعرف منا غير شلون بتتاكل هههه وهلا بالغربة عم ابدع بالطبخات لحالي والحمدلله عم اتعلم شوي شوي وبفضل هالموقع الحلو رحاكون شيف نظامي تقبشي قلبي شغلك مرتب ومنظوووم :grin
text: #000144
text: صحتين و الف هنا رانو ع السمبوسكات
  التشقق معناها كان في حرارة زيادة ع الطحين , اما انك حطيتي الطحين ع طنجرة الحليب بيقوم الطحين كانو بينطبخ , أو انك بعد ما ضفتي الحليب و الزيت و هنن مغليين على الطحين و حركتي شوي , عجنتيها و هي سخنة زيادة , و الاحتمال التالت انو ما عطيتيها وقت لترتاح
text: #000172
text: التشقق معناها كان في حرارة زيادة ع الطحين , اما انك حطيتي الطحين ع طنجرة الحليب بيقوم الطحين كانو بينطبخ , أو انك بعد ما ضفتي الحليب و الزيت و هنن مغليين على الطحين و حركتي شوي , عجنتيها و هي سخنة زيادة , و الاحتمال التالت انو ما عطيتيها وقت لترتاح
text: #000174
text: ست منى وصفه السمبوسك رهيبه و مبارح جربتها و طلعت رائعه الله يجزيكي الخير يارب و جربت المعروك كتير طلع كويس و بدي جرب كل وصفاتك ان شالله لانو شكلهكل وصفاتك ائعه متلك شكرااااا كتيرررر
text: #000177